Татарка (Воранаўскі раён)

Тата́рка (трансліт.: Tatarka) — вёска ў Воранаўскім раёне Гродзенскай вобласці. Уваходзіць у склад Пагародзенскага сельсавета. Геаграфія Знаходзіцца за 9 км на паўднёвы захад ад Воранава. Транспартныя сувязі па дарозе Пагародна — Паляцкішкі. Планіроўка ў прамалінейную вуліцу. Забудавана з заходняга боку драўлянымі дамамі сядзібнага тыпу. Гісторыя Вёска Татарка паблізу Пагародна згадваецца ў вопісе парафій Лідскага дэканату 1784 года, уласнасць польнага гетмана літоўскага Людвіка Тышкевіча. Ад мясцовай карчмы дарогі разыходзіліся і вялі да ваколіц Войдагаў, Ясянцаў, Жамойцішак. З вёскі Татарка ішлі дарогі да Ёняў і далей да Даўгял Малых і Вялікіх. У 2-й пал. XIX ст. вёска ў Аляксандраўскай воласці Лідскага павета Віленскай губерні, уладанне графа М. Патоцкага. З 1921 года ў Польшчы. Паводле Ольгерда Хамінскага, станам на 1927-1933 гг. у гэтай вёсцы доля літоўскамоўнага насельніцтва складала 11-25 %. З 1939 года ў БССР. Да 19 красавіка 1973 года вёска ўваходзіла ў склад Паляцкішскага сельсавета. Насельніцтва Крыніцы Літаратура Гарады і вёскі Беларусі: Энцыклапедыя. Т. 9: Гродзенская вобласць, кн. 1 / рэдкал.: У. У. Андрыевіч (гал. рэд.) і інш. — Мн.: Беларуская Энцыклапедыя імя Петруся Броўкі, 2015. — 656 с.: іл. — 2 000 экз. — ISBN 978-985-11-0839-4. Спасылкі На Вікісховішчы пакуль няма медыяфайлаў па тэме, але Вы можаце загрузіць іх